Hilabete barru amaituko da Caf-Elhuyar sarietara lanak aurkezteko epea - Sustatu.eus - Teknofiloen albistegia
2018-01-15 : 14:16
Zientzia eta teknologiaren arloko gaien eta ikerketen euskarazko gizarteratzea aitortzea eta bultzatzea dira sariketaren helburuak. Aurten, uretara jauzi egitera gonbidatu nahi ditugu egileak. Jaurti dezatela beren ideia, proiektua edo artikulua, urrutira iritsiko diren uhinak sor ditzaten, ingurua edo pentsamendua aldatuko duten uhin hedakorrak. Otsailaren 15era arte dute aukera!
Zientzia-kazetaritzaren arloko lanak. 2017an euskaraz sortu eta argitaratutako kazetaritza-lanak, edozein formatu eta generotakoak. 2.000 eurorekin eta eskulturarekin saritzen da.